ให้ 2.5 ดาวสำหรับทั้งหมดที่สั่งมาวันนี้ อาจจะบังเอิญเลือกเมนูไม่ดีเอง

11.10.2015 อาทิตย์ก่อนหน้ามาทานแค่ของหวานร้านนี้ วันนี้เลยมาลองของคาวบ้าง

ช่วงเย็นวันอาทิตย์ลูกค้าเต็มร้านเลย เห็นมาสังสรรค์กันกับกลุ่มเพื่อนฝูงและมากับครอบครัวกันค่ะ บรรยากาศจอแจพอสมควร

ที่เราสั่งมาทานวันนี้ คือ ข้าวผัดน้ำพริกหมูหวาน ในรูปหน้าตาดูโอเค แต่พอของจริงมาเสิร์ฟนี่แทบร้อง ข้าวน้อยมาก แล้วที่ตะลึงกว่าคือหมูมีนิดเดียว ให้มายังกับเศษโห งกสุดๆ ข้าวรสชาติดีนะแต่น้ำมันเยอะมากกกกกกกก แค่เห็นก็กลัวแล้ว อย่างที่คาดไว้ ทานหมดแล้วก็ยังไม่อิ่มเลยเพราะปริมาณน้อยมากจริงๆ สุดจะทน เป็น 180 บาทที่เสียดายที่สุดในชีวิต

อีกจานเป็นข้าวสวยกับแกงพะแนง 190 บาท ที่ตะลึงอย่างแรกคือราคาเท่านี้ไข่ต้ทให้แค่ครึ่งลูก แกงพะแนงหน้าตาดูดีแต่รสชาติแปลกมาก เหมือนไม่ใช่พะแนงเลย

ถัดมาเป็นชุดข้าวเหนียวหมูปิ้งไส้อั่ว เมนูนี้ค่อยยังชั่ว ข้าวเหนียวนุ่มอร่อย หมูปิ้งก็อร่อยไม่เหนียวค่ะ

ต่อกันที่ของหวานอีกครั้ง รอบนี้สั่งเป็น Banana berry crumble 185฿ เลือกรสไอติมได้ 1 ลูก เราเลือกมาเป็นไอติมรสกล้วยชีสเพราะแปลกดีค่ะ เมนูนี้ portion เล็กกว่าเครปที่เคยสั่งมาก ไอศกรีมรสชาติไม่สุดสักทาง ครัมเบิลก็ไม่เยอะเท่าไหร่ ไม่หอมเนย กล้วยมีแบบฝานมาชิ้นยาววางด้านหลังไอศกรีม 2 ชิ้น และแบบหั่นแว่นปนอยู่ในครัมเบิล ที่เป็นนางเอกดูเหมือนจะเป็นเบอร์รี่เปรี้ยวๆหวานๆที่ทำให้เมนูนี้มีรสชาติขึ้นมาหน่อย และน่าจะแพงตรงนี้555 ส่วนตัวคิดว่าเมนูเครปคุ้มกว่าและอิ่มกว่ามาก

สรุปนะคะ อาหารคาวน่ากลัวมาก งกสุดๆเทียบกับปริมาณ ส่วนของหวานประทับใจรสชาติและปริมาณเครปครั้งก่อน เมนูครัมเบิลที่สั่งวันนี้ก็ไม่แย่แต่แค่น้อยไปนิดเทียบกับราคาค่ะ